**Likumprojekta „Grozījumi Pievienotās vērtības nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014.gada 26.augusta sēdē Satiksmes ministrija iesniedza izskatīšanai priekšlikumus tranzīta un loģistikas nozares konkurētspējas uzlabošanai, lai mazinātu Krievijas ekonomisko sankciju negatīvas sekas tranzīta un loģistikas jomā. Balstoties uz minētājiem priekšlikumiem, tika sagatavots un Ministru kabineta 2014.gada 30.septembra sēdē skatīts informatīvais ziņojums “Par Satiksmes ministrijas izvirzītajiem priekšlikumiem Krievijas ekonomisko sankciju negatīvo seku mazināšanai tranzīta un loģistikas jomā”. Saskaņā ar Ministru kabineta 2014.gada 30.septembra sēdes protokola Nr.51 59.§ 3.punktu Finanšu ministrijai sadarbībā ar Satiksmes ministriju un nozares nevalstiskajām organizācijām uzdots turpināt darbu informatīvajā ziņojumā minēto problēmjautājumu risināšanai, un finanšu ministram līdz 2014.gada 16.decembrim iesniegt izskatīšanai Ministru kabinetā informatīvo ziņojumu par paveikto un, ja iespējams, arī konkrētus priekšlikumus tiesību aktu projektu veidā. Likumprojekts „Grozījumi Pievienotās vērtības nodokļa likumā” (turpmāk – likumprojekts) izstrādāts, lai saskaņā ar minēto Ministru kabineta protokolā Nr.51 doto uzdevumu, pilnveidotu Pievienotās vērtības nodokļa likuma (turpmāk – PVN likums) regulējumu par fiskālā pārstāvja darbību Latvijā, tādējādi uzlabojot tranzīta un loģistikas nozares konkurētspēju. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu (turpmāk – Direktīva 2006/112/EK) 204.pants paredz, ka, ja par pievienotās vērtības nodokļa (turpmāk – PVN) nomaksu atbildīgā persona ir PVN maksātājs, kas neveic uzņēmējdarbību Eiropas Savienības dalībvalstī (turpmāk – dalībvalsts), kurā maksājams PVN, tad dalībvalstis var atļaut šai personai iecelt pārstāvi PVN jautājumos, kas atbildīgs par PVN nomaksu. Līdz ar to šī Direktīvas 2006/112/EK norma paredz arī tādu iespēju, ka fiskālais pārstāvis varētu pārstāvēt citas dalībvalsts nodokļu maksātāju, kuram citā dalībvalstī nav piešķirts PVN numurs, proti, kurš nav reģistrēts citas dalībvalsts PVN maksātāju reģistrā. Savukārt PVN likuma 1.panta 5.punkts nosaka, ka fiskālais pārstāvis, pamatojoties uz rakstveida līgumu, pārstāv citas dalībvalsts reģistrētu PVN maksātāju (attiecībā uz akcīzes precēm ievērojot arī akcīzes nodokli un akcīzes preču apriti reglamentējošus normatīvos aktus), proti, tikai tādu citas dalībvalsts nodokļu maksātāju, kurš ir reģistrēts citas dalībvalsts PVN maksātāju reģistrā. Līdz ar to, ņemot vērā Direktīvā 2006/112/EK paredzēto iespēju, PVN likuma 1.panta 5.punktā var noteikt, ka fiskālais pārstāvis pārstāv citas dalībvalsts PVN maksātāju, proti, paredzot iespēju, ka fiskālais pārstāvis var pārstāvēt citas dalībvalsts reģistrētu PVN maksātāju un var pārstāvēt citas dalībvalsts nodokļu maksātāju, kas veic ar PVN apliekamos darījumus, bet nav reģistrēts citas dalībvalsts PVN maksātāju reģistrā. Atbilstoši Direktīvā 2006/112/EK un PVN likumā noteiktajam regulējumam, ja preces no citas dalībvalsts piegādātas Latvijā reģistrētam PVN maksātājam, tad notiek preču iegāde ES teritorijā. Tā kā šis regulējums attiecināms uz visiem reģistrētiem PVN maksātājiem, tas būtu attiecināms arī uz fiskālo pārstāvi. Tādējādi PVN likuma 1.panta 5.punktu var papildināt ar e) apakšpunktu, nosakot, ka fiskālais pārstāvis var pārstāvēt citas dalībvalsts PVN maksātāju vai trešās valsts vai trešās teritorijas PVN maksātāju un iekšzemē veikt preču iegādi Eiropas Savienības teritorijā, ja šīs preces faktiski saņemtas iekšzemē nolūkā tās pārsūtīt uz citu dalībvalsti. PVN likuma 86.panta pirmās daļas regulējums paredz, ka, ja reģistrēts PVN maksātājs iekšzemē veic preču iegādi Eiropas Savienības teritorijā, tas aprēķina un maksā valsts budžetā PVN. Tādējādi arī fiskālajam pārstāvim, pārstāvot citas dalībvalsts PVN maksātāju vai trešās valsts vai trešās teritorijas PVN maksātāju un veicot iekšzemē preču iegādi Eiropas Savienības teritorijā, jāaprēķina un jāmaksā valsts budžetā PVN. PVN par Latvijā saņemtajām precēm reģistrēts PVN maksātājs iemaksā valsts budžetā, norādot savā PVN deklarācijā kā aprēķināto PVN un atskaitīto priekšnodokli (PVN apgrieztā maksāšanas kārtībā). Līdz ar to PVN likuma 86.panta pirmajā daļā skaidri ir jānosaka, ka šis regulējums attiecas arī uz fiskālo pārstāvi, papildinot šo daļu ar vārdiem “vai fiskālais pārstāvis”.Tā kā PVN likuma 86.panta sestās daļas regulējums paredz, ka, ja reģistrēts PVN maksātājs iekšzemē veic preču iegādi Eiropas Savienības teritorijā no personas, kura nav citas dalībvalsts reģistrēts PVN maksātājs, PVN par iekšzemē veikto preču iegādi Eiropas Savienības teritorijā neaprēķina un valsts budžeta nemaksā. Tādējādi PVN likuma 86.panta sestajā daļā jāparedz, ka šis regulējums attiecas arī uz fiskālo pārstāvi, papildinot šo daļu ar vārdiem “vai fiskālais pārstāvis”. Saskaņā ar PVN likuma 95.panta otro daļu fiskālais pārstāvis kā priekšnodokli savā PVN deklarācijā atskaita tikai saskaņā ar īpašo PVN režīmu preču importa darījumos aprēķināto PVN summu par importētajām precēm atbilstoši muitas deklarācijai. Tomēr, papildinot PVN likuma 1.panta 5.punktu ar e) apakšpunktu, fiskālajam pārstāvim rodas tiesības kā priekšnodokli atskaitīt savā PVN deklarācijā aprēķināto PVN summu par iekšzemē veikto preču iegādi Eiropas Savienības teritorijā.Likumprojekta mērķis ir pilnveidot regulējumu attiecībā uz fiskālā pārstāvja darbību Latvijā. Likumprojektā ir iekļautas šādas normas:1. Precizēts PVN likuma 1.panta 5.punkts, izslēdzot vārdu “reģistrētu” tādējādi nosakot, ka fiskālais pārstāvis var pārstāvēt citas dalībvalsts reģistrētu PVN maksātāju un var pārstāvēt citas dalībvalsts nodokļu maksātāju, kas veic ar PVN apliekamos darījumus, bet nav reģistrēts citas dalībvalsts PVN maksātāju reģistrā.

PVN likuma 1.panta 5.punkts papildināts ar e) apakšpunktu, nosakot iespēju fiskālajam pārstāvim pārstāvēt šajā punktā minētās personas, veicot preču iegādi Eiropas Savienības teritorijā, ja šīs preces faktiski saņemtas iekšzemē nolūkā tās piegādāt uz citu dalībvalsti.PVN likuma 86.panta pirmā daļa papildināta ar vārdiem “vai fiskālais pārstāvis” precizējot tās redakciju attiecībā uz to, ka fiskālais pārstāvis, tāpat kā jebkurš reģistrēts PVN maksātājs, veicot iekšzemē preču iegādi ES teritorijā, aprēķina un maksā valsts budžetā PVN, piemērojot šim darījumam atbilstošo PVN likmi saskaņā ar PVN likumu.PVN likuma 86.panta sestā daļa papildināta ar vārdiem “vai fiskālais pārstāvis” precizējot tās redakciju attiecībā uz to, ka fiskālais pārstāvis, veicot iekšzemē preču iegādi Eiropas Savienības teritorijā, no personas, kura nav citas dalībvalsts reģistrēts PVN maksātājs, PVN par preču iegādi Eiropas Savienības teritorijā neaprēķina un valsts budžeta nemaksā.Izteikta jaunā redakcijā 95.panta otrā daļa, papildinot tās attiecībā uz to, ka fiskālais pārstāvis kā priekšnodokli savā PVN deklarācijā norāda arī aprēķināto PVN summu, ja tas iekšzemē veic preču iegādi Eiropas Savienības teritorijā. |
| 3. | Projekta izstrādē iesaistītās institūcijas | Valsts ieņēmumu dienests |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums skar PVN maksātājus, kas vēlas darboties kā fiskālais pārstāvis. |
| 2. | Tiesiskā regulējuma ietekme uz tautsaimniecību un administratīvo slogu | Tā kā likumprojekts izstrādāts, balstoties uz Satiksmes ministrijas kā nozares ministriju loģistikā priekšlikumiem, paredzēts, ka likumprojekta ieviešana kopumā pozitīvi ietekmēs uzņēmējdarbības vidi, jo veicinās loģistikas nozares uzņēmumu darbību.Ar likumprojektu netiek rādīts administratīvais slogs PVN maksātājiem. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nevar paredzēt cik daudz būs gadījumu, kad fiskālais pārstāvis veiks darījumus, pārstāvot citas dalībvalsts nodokļu maksātāju, kas veic ar PVN apliekamos darījumus, bet nav reģistrēts citas dalībvalsts PVN maksātāju reģistrā, kā arī cik daudz būs darījumu, kad fiskālais pārstāvis iekšzemē veiks preču iegādi Eiropas Savienības teritorijā, ja šīs preces faktiski saņemtas iekšzemē nolūkā tās piegādāt uz citu dalībvalsti. Līdz ar to nevar izvērtēt likumprojekta precīzu ietekmi uz valsts budžetu. Tomēr, ņemot vērā, ka priekšlikumi pilnveidot PVN likuma regulējumu attiecībā uz fiskālā pārstāvja darbību izteica Satiksmes ministrija kā nozares ministrija loģistikā, var paredzēt, ka likumprojekta ietekme uz valsts budžetu būs pozitīva. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Projekts šo jomu neskar |
| 2. | Citas starptautiskās saistības | Projekts šo jomu neskar |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar |
| A | B | C | D |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Notikušas konsultācijas ar Latvijas loģistikas asociāciju. |
| 2. | Sabiedrības līdzdalība projekta izstrādē | Sabiedrības līdzdalība likumprojekta izstrādē tika nodrošināta, lūdzot nevalstiskā sektora pārstāvjiem izteikt viedokļus. |
| 3. | Sabiedrības līdzdalības rezultāti | Nav saņemti iebildumi par likumprojekta normām. |
| 4. | Cita informācija |  Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. |  Netiek radīta jauna pārvaldes funkcija un jauna institūcija, kā arī esošu institūciju likvidācija vai reorga­nizācija. |
| 3. | Cita informācija | Nav |

Finanšu ministrs J.Reirs

05.12.2014.14:00

1490

T.Jacuka

Finanšu ministrijas

Netiešo nodokļu departamenta

Pievienotās vērtības nodokļa

nodaļas vadītāja vietniece

tālr.:67095514

e-pasts: Tatjana.Jacuka@fm.gov.lv